২. বন্ধ করুন আমতা-আমতা করা : আমরা অনেকেই কথা বলার সময় আমতা আমতা করি। অনেকে নিজের অজান্তেই তা করি। তবে ইন্টারভিউয়ের সময় এটা করা নিঃসন্দেহে আপনার জন্য ক্ষতিকর হবে। এতে চাকরিদাতারা ইন্টারভিউয়ে আপনার প্রস্তুতি নেই বলেই মনে করবে। আমতা আমতা বন্ধ করার প্রথম পদক্ষেপ হিসেবে বুঝতে হবে, কেন তা আপনার মুখে আসছে। এ জন্য ইন্টারভিউয়ের আগেই এ বিষয়টি খেয়াল করতে হবে। আপনি কতবার তা উচ্চারণ করেন এবং তাতে কী হয় তা বুঝে নিন। সাধারণত মানুষ এ কথা বলে, যখন তারা নিরবতা ভাঙতে চায়। বিশেষ করে কথা বলার সময় সঠিক কোনো শব্দ খুঁজতে এটা অনেকেই ব্যবহার করেন। এর আরেকটা সমাধান হতে পারে, নীরবতা অবলম্বন। আপনি যদি কোনো শব্দ খুঁজে বের করতে চান, তাহলে নীরব থাকুন। অথবা আমতা-আমতা না করে বলুন, ‘একটু পরে বলছি’ অথবা ‘আমাকে একটু চিন্তা করতে দিন।’